मदर मिल्क बैंक से कौशल्या के नवजात को मिला पहले दूध
भीलवाड़ा | महात्मागांधी हॉस्पिटल कैंपस में पिछले सप्ताह शुरू हुए मदर मिल्क बैंक से गुरुवार को जरूरतमंद नवजात को दूध मुहैया कराने की शुरूआत की गई।
राज्य सलाहकार देवेंद्र अग्रवाल, पीएमओ डॉ. एस.पी. आगीवाल की मौजूदगी में पहले दिन विशेषज्ञ चिकित्सक की सलाह पर जिले के जहाजपुर क्षेत्र के उरणा ग्राम निवासी प्रसूता महिला कौशल्या देवी के नवजात शिशु के लिए जब दूसरी मां का एक यूनिट दूध दिया तो प्रसूता सहित परिजनों के चेहरों पर खुशी झलक उठी। एमजी हॉस्पिटल के एनसीसीयू में भर्ती नवजात शिशु को मानो अमृत मिल गया। मात्र दस दिनों में यहां 38 माताओं ने दूध दान किया है। इसमें 2800 एमएल यानी 72 यूनिट दूध है।
जिला अस्पताल के मदर मिल्क बैंक से मिल्क देकर शुभारंभ करते हुए।
hin_Deva hin_Deva hin_Deva hin_Deva